VEGA præsenterer

**Movits! Jazzer, rapper og svinger dig rundt**

*Den 15. marts holder den svenske trio dansefest i Lille VEGA, når de fyrer op for deres unikke mix af swing, jazz og hiphop.*

Movits! udgav sidste år albummet *V:I*, der som vanligt er smækfyldt med blæseinstrumenter og sprøde, tunge beats. Albummet er omhyggeligt arrangeret, hvor bombastiske blæsere væves ind i veleksekverede, poetiske raplinjer fra Johan Rensfelt (aka Campion JR).

Bandet har siden 2007 farvet spillestederne i et unikt, musikalsk mix af swing, jazz og hiphop. Trioen fra Luleå udgav i 2008 deres debutalbum med den mundrette titel *Äppelknyckarjazz* og modtog bl.a. af den svenske avis Dagens Nyheter et hav af roser.

Senere på året udkom albummet i USA på pladeselskabet Comedy Central Records, og bandet optrådte i det populære, satiriske tv-show The Colbert Report. Det amerikanske onlinemagasin Consequence of Sound anmeldte en svedryppende koncert med den farverige trio i 2011, hvor de bl.a. skrev:

*“Movits! music is unbridled fun, accented by old-fashioned musical workmanship. Dripping sweat, jackets abandoned, their white dress shirts clinging to their shoulders, they danced, played, rapped, drummed. Women screamed when Joakim Nilsson would peel off into a sax solo.”*

Bandet består af brødrene Johan og Anders Rensfeldt og saxofonisten Joakim Nilsson. Movits! har siden deres spæde start været kendt for deres energiske, tempofyldte liveshows, og med deres særlige egenskab til at binde bro mellem det væld af genrer. Den excentriske trio har spillet overalt i verden, hvor de har skabt euforiske dansefester.

**Fakta om koncerten:**  
Movits! (SE)  
Fredag d. 15. marts kl. 21.00  
Lille VEGA, Enghavevej 40, 1674 København V  
Billetpris: 150 kr. + gebyr  
Billetsalget starter i dag kl. 10.00 via vega.dk og Ticketmaster.